Hilsen Nilsen

Hilsen Nilsen er et musikkalbum med Lillebjørn Nilsen fra 1985. Albumet – som i beste Lillebjørn Nilsen-tradisjon hovedsakelig består av viser og folk rock – ble utgitt på plateselskapet Grappa Music Group  med katalognummer GRCD4007.

Mottakelse og ettermæle 
Albumet – med all tekst og musikk av Lillebjørn Nilsen  – lå to uker på VG-lista med 14.-plass som beste plassering (uke 41, 1985).

Den mest populære låten fra dette albumet er nok «Alexander Kiellands plass» – som av mange nå blir regnet som en «klassiker»  med linjer som «Jeg har sett Grand-Place i Brussel og Syntagma i Aten. Rundt Rockefeller Center så jeg alle New Yorks jenter løpe rundt på raske ben. Men en trekkfugl vender tilbake! Om ikke annet så på trass... Jeg fant veien hjem for å se igjen Alexander Kiellands plass.»

Sangen ble blant annet trukket frem da Oslo Nye Teater skulle gjøre et utvalg av Nilsens sanger til musikkteaterstykket Postkort Fra Lillebjørn.

Som en liten kuriositet kan det nevnes at Lillebjørn har i nettopp denne låten inkludert temaet til Edvard Griegs «Morgenstemning», spilt baklengs.

Sporliste
Grappa GRCD4007  (1985) – Total spilletid: (34:03)  – 14.-plass på VG-lista (to uker i 1985) 
 «Alexander Kiellands plass» (Tekst og melodi: Lillebjørn Nilsen) – 3:14
 «Inni mitt hode» (Tekst og melodi: Lillebjørn Nilsen) – 3:16
 «Gutten med lutten» (Tekst og melodi: Lillebjørn Nilsen) – 4:20
 «Angelika» (Tekst og melodi: Lillebjørn Nilsen) – 3:07
 «Langt langt borte» (Tekst og melodi: Lillebjørn Nilsen) – 3:03
 «Blå odyssé» (Tekst og melodi: Lillebjørn Nilsen) – 4:10
 «Sangen om Danmark» (Tekst og melodi: Lillebjørn Nilsen) – 4:20
 «Nattsnakk» (Tekst og melodi: Lillebjørn Nilsen) – 3:28
 «Ild og vann i IV» (Tekst og melodi: Lillebjørn Nilsen) – 3:00
 «Luse-Frants» (Tekst og melodi: Lillebjørn Nilsen) – 2:05

Medvirkende

Musikere
 Lillebjørn Nilsen - sang, gitar, munnspill på Sangen om Danmark, fingerknips på Inni mitt hode, låtskriver
 Freddy Lindquist - gitar på Alexander Kiellands plass, Gutten med lutten, Langt langt borte, Sangen om Danmark og Nattsnakk
 Nils Petter Nyrén - gitar på Alexander Kiellands plass, Gutten med lutten, Sangen om Danmark og Nattsnakk
 Jonas Fjeld - gitar på Gutten med lutten, Angelika og Luse-Frants
 Jon Larsen - gitar på Blå odyssé
 Øystein Sunde - akustisk gitar på Ild og vann i IV
 Terje Venaas - bass på Alexander Kiellands plass, Gutten med lutten, Angelika, Langt langt borte, Blå odyssé, Sangen om Danmark, Nattsnakk og Luse-Frants
 Lasse Hafreager - piano/orgel på Gutten med lutten, Langt langt borte og Sangen om Danmark, vokal/fingerknips/nøkkelknippe på Inni mitt hode
 Thor Andreassen - trommer på Alexander Kiellands plass, Gutten med lutten, Langt langt borte, Sangen om Danmark og Nattsnakk, tamburin på Langt langt borte, Sangen om Danmark og Nattsnakk
 Lakis Karnezis - bouzouki på Blå odyssé
 Jens Petter Antonsen - trompet på Gutten med lutten
 Knut Riisnæs - saksofon på Gutten med lutten
 Morten Halle - saksofon på Gutten med lutten
 Torbjørn Sunde - trombone på Gutten med lutten
 Håkon Iversen - kor på Alexander Kiellands plass og Gutten med lutten, vokal/fingerknips/nøkkelknippe på Inni mitt hode
 Kristian Lindeman - vokal/fingerknips/nøkkelknippe på Inni mitt hode
 Lars Klevstrand - vokal/fingerknips/nøkkelknippe på Inni mitt hode
 Per Øystein Sørensen - kor på Alexander Kiellands plass og Gutten med lutten
 Shari Gerber Nilsen - kor på Langt langt borte og Blå odyssé

Øvrige
 Johnny Sareussen - produsent, tekniker 
 Bjørn Lillehagen - tekniker 
 Panos Petronikolos - tekniker 
 Rolf Magdal Aagaard - fotograf

Referanser

Eksterne lenker
 LILLEBJØRN NILSEN – singer songwriter – Norway (Offisiell hjemmeside)
 Plateselskapet Grappa

Musikkalbum fra 1985
Lillebjørn-album